Trailer Spider-Man: Far From Home Untuk Pasaran China Paparkan Lebih Banyak Footage Baru
Bagi mencari lebih banyak keuntungan di China, Marvel Studios melancarkan trailer terbaru Spider-Man: Far From Home untuk pasaran China yang turut memaparkan klip-klip terbaru filem terbaru Marvel itu. Anda boleh tontonnya di pemain video dibawah. Spider-Man: Far From Home ditetapkan selepas kejadian Avengers: Infinity War dan Avengers 4 yang menyaksikan Peter Parker (Tom Hollad) menyertai rombongan sekolahnya iaitu ‘Midtown School of Science and Technology’ ke Eropah. Diarahkan oleh Jon Watts serta ditulis oleh Chris McKenna dan Erik Sommers, Spider-Man: Far From Home turut dibintangi oleh Michael Keaton, Zendaya, Marisa Tomei, dan Jake Gyllenhaal yang akan membawakan watak penjahat, Mysterio. Turut muncul dalam filem ini nanti adalah Cobie Smulders yang akan membawakan watak sebagai ejen Maria Hill dan Samuel L. Jackson sebagai Nick Fury. Spider-Man: Far From Home akan ditayangkan di Malaysia pada 3 Julai ini.